Държавен вестник, бр. 99, 2005 г., стр. 5

Б Р О Й  99
Д Ъ Р Ж А В Е Н   В Е С Т Н И К
С Т Р .  5
Чл. 33. (1) Реклама е всяко съобщение във
връзка с търговия, занаят или професия, което
има за цел да насърчи реализацията на стоки
или услуги, включително на недвижими имоти,
права и задължения.
(2) Забраняват се заблуждаващата или не-
почтената реклама, както и неразрешената срав-
нителна реклама.
Чл. 34. (1) Рекламодателят и рекламната
агенция, изготвила рекламата, носят отговор-
ност за заблуждаваща или непочтена реклама и
за неразрешена сравнителна реклама.
(2) Всяко физическо или юридическо лице,
което има правен интерес, може да поиска пис-
мено от Комисията за защита на потребители-
те да забрани реклама, която смята за заблуж-
даваща или непочтена, или неразрешена срав-
нителна реклама.
(3) Комисията за защита на потребителите
се произнася по направеното искане и уведомя-
ва лицето по реда на чл. 180.
Чл. 35. (1) Когато установи, че рекламата е
заблуждаваща, непочтена или неразрешена
сравнителна реклама, председателят на Коми-
сията за защита на потребителите издава запо-
вед, с която:
1. забранява разпространението на рекла-
мата, преди да е станала публично достояние,
когато рекламата не е разпространена още,
но разпространението є е предстоящо и неиз-
бежно;
2. спира разпространението на рекламата.
(2) Председателят на Комисията за защи-
та на потребителите може да задължи рекла-
модателя да докаже съдържащите се в рекла-
мата твърдения, а при сравнителна реклама—
да разпореди представянето на доказателст-
вата да се извърши в определен от него кра-
тък срок.
(3) Председателят на Комисията за защита
на потребителите може да разпореди на рекла-
модателя и/или рекламната агенция да огласи
за своя сметка и по подходящ начин заповедта
по ал. 1 или част от нея, както и съответната
коригирана реклама.
(4) Председателят на Комисията за защита на
потребителите предприема мерките по ал. 1—3
служебно или по повод направено искане по
чл. 34, ал. 2.
Чл. 36. (1) В заповедта на председателя на
Комисията за защита на потребителите задъл-
жително се посочват основанието и мотивите
за забрана или спиране на разпространението
на рекламата.
(2) Заповедта подлежи на обжалване по
реда на Закона за административното произ-
водство.
(3) Обжалването на заповедта не спира из-
пълнението є, освен ако съдът разпореди друго.
Чл. 37. Заповедта по чл. 35, ал. 1 не е пречка
за предявяване на иск пред съда по реда на гла-
ва девета, раздел III за преустановяване или за
забрана на действия или търговски практики,
които са в нарушение на колективните интере-
си на потребителите, или на иск за обезщетява-
не на вредите от заблуждаваща, непочтена или
неразрешена сравнителна реклама.
Раздел II
Заблуждаваща реклама
Чл. 38. (1) Заблуждаваща е всяка реклама,
която по какъвто и да е начин, включително по
начина на нейното представяне, подвежда или
може да подведе лицата, до които е адресирана
или достига, и поради това може да повлияе на
тяхното икономическо поведение или по тези
причини нанася или може да нанесе вреди на
конкурент.
(2) За да се прецени дали една реклама е
заблуждаваща, трябва да се имат предвид всич-
ки нейни страни, включително:
1. характеристиките на стоките и услугите
като: наличност, вид, изработка, състав, начин
и дата на производство на стоките или изпъл-
нение на услугите, годност за употреба, начини
за употреба, количество, географски и търгов-
ски произход, резултати, които могат да се очак-
ват от тяхната употреба, резултати и съществе-
ни характеристики от изпитванията или извър-
шените проби върху стоките или услугите;
2. цената или начинът на формирането є и
условията за доставка на стоките и изпълнение
на услугите;
3. данни за рекламодателя или рекламира-
щия, като: име или фирма; адрес или седалище;
адрес на управление; имущество; права върху
индустриална и интелектуална собственост;
получени награди или отличия.
Раздел III
Непочтена реклама
Чл. 39. Непочтена е всяка реклама, която:
1. съдържа елементи на дискриминация или
накърнява човешкото достойнство;
2. цели да предизвика безпокойство или страх
или използва тези чувства и липсата на опит от
страна на потребителите;
3. обещава лесни печалби;
4. чрез представянето є по начин, подобен
на този на известни производители, създава
объркване сред потребителите на стоката или
услугата;
5. може да причини морални или умствени
смущения у деца;
6. използва данни за превъзходството на
рекламираните стоки или услуги, които не мо-
гат да бъдат проверени;
7. използва елементи на насилие.
Раздел IV
Сравнителна реклама
Чл. 40. Сравнителна реклама е всяка рекла-
ма, която пряко или косвено идентифицира кон-
курента или предлагани от него стоки или услуги.